עדה רוטנברג

עדה רוטנברג (נולדה ב-1971 בקנדה), היא מעצבת, עורכת גרפית וארט דיירקטור, ומרצה לתקשורת חזותית.<ref name=":0"></ref> עיצבה עטיפות ספרים רבות להוצאות ספרים גדולות בישראל, ויצרה זהות חזותית לגופי תרבות, לארגונים חברתיים ולמלונות בוטיק. גישתה מבוססת על עיצוב קונספטואלי־אסתטי<ref></ref> שבו התפיסה הרעיונית מובילה את הסגנון החזותי.

== ביוגרפיה ==
רוטנברג נולדה במונטריאול, קנדה ב-1971, וגדלה בירושלים. היא בוגרת מגמת המוזיקה בתיכון של האקדמיה למוסיקה ולמחול בירושלים. לאחר שירותה הצבאי למדה באקדמיה לאמנות ועיצוב בצלאל בירושלים וקיבלה תואר בוגר בעיצוב. ללמדה לתואר שני בתוכנית הבינתחומית באמנויות בפקולטה לאמנויות באוניברסיטת תל אביב,<ref name=":0" /> במסגרתו ערכה מחקר על עטיפות ספרים קונספטואליות במאה ה-20.

מתגוררת עם משפחתה בתל אביב.

== קריירה ==

רוטנברג החלה את דרכה בעיצוב ועריכה גרפית בעיתונות המודפסת, בעיצוב מוספים ב'ידיעות אחרונות‘ וב'הארץ', מגזינים ('בלייזר' ו'עלמה' מבית 'ידיעות אחרונות'); והשתתפה בהקמת ynet, פרויקט שבמסגרתו עבדה עם המעצב הבריטי נוויל ברודי.<ref name=":0" />

לימדה עיצוב גרפי-טיפוגרפי במרכז האקדמי לעיצוב ולחינוך ויצו חיפה (2009–2018) וב-HIT מכון טכנולוגי חולון (2012–2014).

משנת 2010 היא מרצה ומרכזת את התוכנית לתקשורת חזותית בבית הספר לאדריכלות ע"ש דוד עזריאלי באוניברסיטת תל אביב,<ref></ref> ומאז 2018 מרצה לטיפוגרפיה במכללת שנקר.<ref name=":0" />

=== עיצוב ומיתוג ===
בשנת 2001 הקימה את 'סטודיו עדה רוטנברג' המתמחה במיתוג ועיצוב זהות חזותית. עיצבה זהות חזותית למלונות, לגופי תרבות ולארגונים חברתיים, השתתפה בתערוכות עיצוב ואצרה את התערוכה "מציירים מילים" בשבוע האיור.

רוטנברג היא הארט דיירקטור של רשת מלונות הבוטיק אטלס, ואחראית על יצירת זהות חזותית למלונות הקונספט של הרשת.

=== עיצוב עטיפות ספרים ===
רוטנברג עיצבה מאות עטיפות להוצאות ספרים בישראל, בהן כתר הוצאה לאור, עם עובד, כנרת זמורה-ביתן דביר, הוצאת שוקן, ידיעות ספרים ודני ספרים, ולהוצאה האיטלקית ג'יונטינה.

רוטנברג מגדירה עיצוב גרפי בכלל, ועיצוב עטיפות ספרים בפרט, כשדה למחקר קונספטואלי. העטיפה מבטאת רעיון בעזרת שני מרכיבים – דימוי וכותרת – שכל אחד מהם בעל משמעות בפני עצמו, ויחד הם יוצרים משמעות שלישית.<ref></ref>

== פרסים, מלגות, פרסומים ==
* 2016 – קטלוג התערוכה Women in design, AIAP, מילנו<ref></ref>
* 2014 – Visual Image Design: Restaurants & Hotels<ref></ref>, שנזן
* 2006 – ספר בצלאל 100<ref></ref>, המחלקה לתקשורת חזותית 1995
* 1999 – איגוד המעצבים הגרפיים, פרסים ראשון ושני עבור שערי מגזינים
* 1995 – תחרות הפרסום הישראלית, מדליית כסף בקטגוריית דיוור ישיר

==== השתתפות בתערוכות ====
* 2019 – 'איך אורזים סיפור', תערוכת יחיד, במסגרת פסטיבל 'הכל בספר‘ 2019, ספריית אוניברסיטת בן-גוריון בנגב<ref></ref>
* 2018 – 'איך אורזים סיפור', תערוכת יחיד, במסגרת פסטיבל 'הכל בספר', בית האמנים בנגב, באר-שבע<ref></ref>
* 2014 – 'אומת האיור' – מאיירים ישראלים בחו"ל, תערוכה קבוצתית, במסגרת שבוע האיור, בית האמנים תל אביב
* 2013 – '-100 ספרים 200 עטיפות', תערוכה קבוצתית, טרמינל לעיצוב בת-ים.
* 2007 – Designed in Israel 'עוצב בישראל', תערוכה קבוצתית, תל אביב
* 2006 – Sisterhood, תערוכת יחיד, היכל התרבות רביבים<ref name=":1"></ref>
* 2004 – Sisterhood, תערוכת יחיד, בית גבריאל<ref></ref>

==== אוצרת של תערוכות ====
2014 - 'ציור מילים', כרזות טיפוגרפיות מאוירות, עבודות של 26 אמנים ממדינות שונות. שוק האמנות, נמל תל אביב<ref name=":1" />

== קישורים חיצוניים ==

* 

* [https://web.archive.org/web/20230817094116/https://uncoated.co.il/magazine/event/design-book-covers/ איך אורזים סיפור: עיצוב עטיפות ספרים - עדה רוטנברג], במגזין Uncoated, מאי 2022
* עדה רוטנברג, [https://alefalefalef.co.il/מילה-שווה-אלף-תמונות/ מילה שווה אלף תמונות], במגזין אות-אות-אות, מרץ 2016

== הערות שוליים ==

קטגוריה:מעצבים ישראלים
קטגוריה:מעצבות ישראליות
קטגוריה:בוגרי בצלאל, אקדמיה לאמנות ועיצוב
קטגוריה:בוגרות בצלאל, אקדמיה לאמנות ועיצוב
קטגוריה:סגל אוניברסיטת תל אביב: אמנויות
קטגוריה:בוגרי אוניברסיטת תל אביב
קטגוריה:ישראליות שנולדו ב-1971